3. การประกอบธุรกิจของแต่ละสายผลิตภัณฑ์

3.1 ธุรกิจถือลิขสิทธิ์และจัดจำหน่าย

ป่องทรัพย์ดำเนินธุรกิจถือลิขสิทธิ์ และจำหน่ายสินค้าเพื่อความบันเทิงภายในบ้านภายใต้ตราสินค้า
”แมงป่อง” รวมถึงเป็นผู้จัดจำหน่ายสินค้าลิขสิทธิ์ภายใต้ตราสินค้าคู่ค้าอื่นๆ
ซึ่งรายได้จากการดำเนินธุรกิจดังกล่าว ในปี 2548 และ ปี 2549 เท่ากับ 1,617 ล้านบาท และ
1,073 ล้านบาท หรือ คิดเป็นสัดส่วนร้อยละ 91.6 และ 95.8 ของรายได้รวม ตามลำดับ

3.1.1 ลักษณะผลิตภัณฑ์หรือบริการ

ลักษณะผลิตภัณฑ์หรือบริการของป่องทรัพย์คือลิขสิทธิ์ภาพยนตร์และเพลงเพื่อนำมาผลิตและจัดจำหน่ายภาพยนตร์ในรูปแบบแผ่นวีซีดี
ดีวีดี และเพลงในรูปแบบแผ่นซีดี และ วีซีดี ภายใต้ตราสินค้า “แมงป่อง” และ MAXX Music
รวมถึงสินค้าเพื่อความบันเทิงในรูปวีซีดี ดีวีดี ซีดี ภายใต้ตราสินค้าคู่ค้าอื่นๆ

  ในช่วงที่ผ่านมา
  ป่องทรัพย์มีสัดส่วนรายได้จากการขายสินค้าลิขสิทธิ์ป่องทรัพย์และสินค้าลิขสิทธิ์ภายใต้ตราสินค้าคู่ค้าอื่นๆ
  ดังนี้ มูลค่า (ล้านบาท)

3.1.2 การจัดหาผลิตภัณฑ์

ขั้นตอนการจัดหาให้ได้มาซึ่งผลิตภัณฑ์หรือสินค้าที่ป่องทรัพย์จัดจำหน่าย สามารถแบ่งออกได้เป็น 2
ประเภทดังนี้

1)  สินค้าลิขสิทธิ์ป่องทรัพย์

    1.  สินค้าประเภทภาพยนตร์

1.1.1 ขั้นตอนการจัดหาลิขสิทธิ์
เนื่องจากลิขสิทธิ์ภาพยนตร์ที่เป็นที่ต้องการของตลาดมีอยู่เป็นจำนวนจำกัด
แต่ด้วยประสบการณ์ในธุรกิจทำให้ป่องทรัพย์สามารถจัดซื้อและจัดทำลิขสิทธิ์ที่เป็นที่ต้องการของตลาดและสามารถนำลิขสิทธิ์ที่มีอยู่มาผลิตในรูปสื่อต่างๆ
คือ วีซีดี และดีวีดีได้อย่างมีประสิทธิภาพ

การจัดซื้อลิขสิทธิ์

- ลิขสิทธิ์ภาพยนตร์
ในปีที่ผ่านมาบริษัทฯได้ลดการจัดซื้อลิขสิทธิ์ภาพยนตร์ลงเนื่องจากมีปัญหาการละเมิดลิขสิทธิ์สูง
ลิขสิทธิ์ที่ซื้อจะเลือกเฉพาะภาพยนตร์ที่จะจำหน่ายได้นาน เป็นที่ต้องการของลูกค้า
และถูกละเมิดลิขสิทธิ์น้อย การจัดซื้อแบบเหมาซื้อ (หรือ Package)
ก็ได้ถูกยกเลิกและเปลี่ยนมาเป็นการจัดซื้อแบบรายเรื่องเนื่องจากสามารถต่อรองได้และบริษัทสามารถดูแนวโน้มตลาดและสั่งซื้อตามความเหมาะสมได้
เป็นการลดความเสี่ยงลงได้ระดับหนึ่ง และไม่มีการผูกมัด

2.  ขั้นตอนการผลิตสินค้า เมื่อบริษัทฯได้ลิขสิทธิ์ภาพยนตร์แล้ว
    จะนำมากำหนดจำนวนการผลิตในรูปแบบสื่อต่าง ๆ ซึ่งได้แก่ วีซีดี และดีวีดี
    โดยบริษัทฯมีนโยบายในการจ้างผู้ผลิตวีซีดี และดีวีดี
    เพื่อลดความเสี่ยงในการลงทุนในเรื่องเทคโนโลยีของอุปกรณ์และการว่าจ้างบุคลากร
    ซึ่งปัจจุบันบริษัทฯมีพันธมิตรทางการค้าที่เป็นผู้ผลิตวีซีดี และดีวีดี ให้แก่บริษัทฯที่สำคัญ 5-6 แห่ง
    ซึ่งบริษัทฯมีการตรวจสอบประวัติและความน่าเชื่อถือของผู้ผลิตแต่ละรายล่วงหน้าเพื่อการผลิตสินค้าที่มีคุณภาพสูงและป้องกันการลักลอบการผลิตสินค้าที่ไม่ได้รับอนุญาต

2.  สินค้าประเภทเพลง

    1.  ขั้นตอนการจัดหาลิขสิทธิ์

การจัดซื้อลิขสิทธิ์ สำหรับลิขสิทธิ์เพลงสากลต่างประเทศ
บริษัทฯจะติดต่อขอซื้อลิขสิทธิ์เพลงจากต่างประเทศผ่านผู้ผลิต ผู้จัดจำหน่าย
และหรือตัวแทนการจัดจำหน่าย โดยลิขสิทธิ์เพลงดังกล่าวจะมีการต่ออายุสัญญาทุกๆปี
และในแต่ละปีบริษัทฯจะซื้อลิขสิทธิ์เพลงประมาณ 250-300 เพลง
และจะทำการคัดเลือกเพลงจากลิขสิทธิ์เพลงที่ได้มาเพื่อประกอบเป็นอัลบั้มเพลงภายใต้โลโก้ Mix
Music

การจัดทำลิขสิทธิ์โดยป่องทรัพย์ สำหรับลิขสิทธิ์เพลงไทย
ในปัจจุบันป่องทรัพย์เป็นผู้ดำเนินการผลิตเพลงลูกทุ่งที่ประสบความสำเร็จอย่างมากคือ น้องมายต์:
อัลบั้ม ”ป่วนเมือง”, “ก๋งสอนหลาน”, ศรีไพร สารีวงษ์: “ขายด่วน”, “นอนกอดตัวเอง”, ฝนจ๋า
พาภิรมย์: “โทรให้ตายก็ไม่ร๊าบ”, “รักพ่ายใจสู้”, กระต่ายขาว ดาวรุ่ง: “อ้อนป้า”, น่านฟ้า
กาฬสินธ์: “ฝากหัวใจไปกับนก” โจนัส-คริสตี้:

“หนุ่มตำลาวสาวตำไทย”

1.2.2 ขั้นตอนการผลิตสินค้า โดยการจ้างผู้ผลิตที่มีคุณภาพ
และเป็นพันธมิตรทางการค้ากับป่องทรัพย์เป็นผู้ผลิตในรูปแบบ ซีดี วีซีดีคาราโอเกะ และคาสเซทเทป

  2) สินค้าลิขสิทธิ์ภายใต้ตราสินค้าคู่ค้าอื่น ๆ

เพื่อให้ Shop แมงป่องและแกรนดี มีสินค้าที่มีความหลากหลาย
ตอบสนองความต้องการของลูกค้าได้อย่างครบถ้วน
บริษัทฯจึงมีการจัดซื้อสินค้าที่ไม่ใช่ตราสินค้าแมงป่อง (Non-Mangpong)
ที่เป็นภาพยนตร์ในรูปแบบวีซีดี ดีวีดี และเพลงในรูปแบบ ซีดี จากผู้ผลิต ผู้จัดจำหน่าย
และตัวแทนจัดจำหน่ายสินค้า ทั้งนี้ที่ผ่านมาบริษัทฯเป็นตัวแทนจำหน่ายสินค้าประเภทภาพยนตร์ให้กับ
United, Catalyst และ Pacific เป็นต้น และเป็นตัวแทนจำหน่ายสินค้าประเภทเพลงให้กับ
SONY-BMG, Warner Music, GMM, RS เป็นต้น

การบริหารลิขสิทธิ์และสินค้าคงคลัง 

บริษัทฯมีนโยบายในการบริหารลิขสิทธิ์โดยมุ่งเน้นการจัดซื้อลิขสิทธิ์ที่มีคุณภาพและเป็นที่นิยมของลูกค้าและคัดเลือกลิขสิทธิ์ที่บริษัทฯถืออยู่เพื่อผลิตสินค้าในรูปแบบต่างๆให้ตรงกับความต้องการของลูกค้าอย่างเหมาะสมโดยตรวจสอบความนิยมของลิขสิทธิ์และแนวโน้มความต้องการสินค้าก่อนการผลิต
นอกจากนี้บริษัทฯยังมีนโยบายการบริหารสินค้าคงคลังโดยการตรวจสอบยอดขายสินค้า
โดยแต่ละสาขาจะส่งข้อมูลการขายสินค้าให้สำนักงานใหญ่ทุกสิ้นวันทำการ
เพื่อให้บริษัทฯมีข้อมูลในการบริหารสินค้าคงคลังอย่างมีประสิทธิภาพ

3.1.3 การตลาดและภาวะการแข่งขัน

  1) การตลาด

  1.1 กลยุทธ์การตลาด

-   กลยุทธ์ช่องทางการจัดจำหน่าย

ป่องทรัพย์มีช่องทางการจำหน่ายเป็นของตนเองในนาม Shop แมงป่อง และ แกรนดี (Retail
Outlets) ซึ่งกระจายอยู่ครอบคลุมทั่วประเทศโดยตั้งอยู่ในเขตศูนย์การค้า ช๊อปปิ้งพลาซ่า
ย่านธุรกิจ แหล่งชุมชนที่อยู่อาศัย ทั้งนี้ป่องทรัพย์มีนโยบายขยายสาขาและจุดขายอย่างต่อเนื่อง
เพื่อให้เป็นร้านสะดวกซื้อสำหรับสิ่งบันเทิงภายในบ้าน สามารถเข้าถึงลูกค้าโดยตรง
ซึ่งจะทำให้ป่องทรัพย์สามารถวางกลยุทธ์ทางการตลาดเพื่อตอบสนองความต้องการลูกค้าได้อย่างถูกต้องและรวดเร็ว
รวมถึงเป็นการขยายฐานลูกค้า และสร้างตราสินค้า “แมงป่อง” ให้ลูกค้าเกิดความภักดี
สำหรับการขายสินค้าผ่านผู้จัดจำหน่ายและตัวแทนจำหน่าย (Wholesale) นั้น
ป่องทรัพย์ใช้กลยุทธ์การขายสินค้าที่มีคุณภาพ มีความหลากหลาย
การสร้างความโดดเด่นให้แก่สินค้าทั้งในด้านบรรจุภัณฑ์ (Packaging) สเปเชี่ยลฟีเจอร์
และการโฆษณาประชาสัมพันธ์สินค้าอย่างต่อเนื่อง
ทำให้ผู้จัดจำหน่ายและตัวแทนจำหน่ายสามารถขายสินค้าได้ง่ายและรวดเร็วขึ้น

  จำนวนสาขาและจุดขายของป่องทรัพย์ในช่วง 3 ปีที่ผ่านมา

  ---------------------- --------------- --------------- -----------------
                         2547            2548            2549

  จำนวนสาขาและจุดขาย      243             370             251
  ---------------------- --------------- --------------- -----------------

-   กลยุทธ์การผลิตสินค้าที่มีคุณภาพ

เนื่องจากปัจจัยสำคัญในการเลือกซื้อสินค้าเพื่อความบันเทิงนั้นคือคุณภาพสินค้า
ดังนั้นบริษัทฯจึงมีการคัดเลือกลิขสิทธิ์ภาพยนตร์และเพลงที่มีคุณภาพและได้รับความนิยม
เลือกใช้ระบบและเทคโนโลยีการผลิตของบริษัทรับจ้างผลิตสินค้าที่มีความทันสมัย
เพื่อให้ได้สินค้าที่มีคุณภาพสูง ระบบภาพ สี เสียงคมชัด เหนือกว่าผู้ผลิตรายอื่นๆ

-   กลยุทธ์การสร้างความแตกต่าง

บริษัทฯมีการสร้างความแตกต่างให้กับสินค้าโดยใช้บรรจุภัณฑ์ (Packaging) ที่มีความโดดเด่น,
การให้บริการหลังการขาย โดยรับประกันคุณภาพสินค้า (Warranty)
และการสร้างนวัตกรรมใหม่ๆในตัวสินค้า เช่น
รูปแบบวีซีดีที่มีคุณสมบัติใกล้เคียงกับดีวีดีที่สามารถเลือกเมนูที่เคลื่อนไหวในซีนต่าง ๆ ได้
(Interactive Menu Highlight) หรือระบบเสียง Dolby Prologic II
รูปแบบดีวีดีที่มีการพัฒนาเป็นดีวีดี 9 ที่มีภาพและเสียงตามที่ปรากฏเช่นเดียวกับในโรงภาพยนตร์
(Anamorphic Widescreen)

-   กลยุทธ์ในด้านความหลากหลายของผลิตภัณฑ์

บริษัทฯได้จัดหาลิขสิทธิ์จากผู้ผลิตทั้งในประเทศและต่างประเทศเป็นจำนวนมาก
เพื่อให้สินค้าของบริษัทฯมีความหลากหลายสูง และเป็นทางเลือกให้กับลูกค้าของบริษัทฯ
ทั้งในด้านรูปแบบผลิตภัณฑ์ที่มีทั้งวีซีดี ดีวีดี ซีดี และในด้านประเภทสินค้าที่มีทั้งภาพยนตร์ไทย
ภาพยนตร์ฮอลลีวู๊ด ภาพยนตร์ฮ่องกง ญี่ปุ่น เกาหลี และไต้หวัน เป็นต้น
ขณะที่สินค้าประเภทเพลงมีทั้งเพลงไทย เพลงสากลต่างประเทศ
นอกจากนี้บริษัทฯยังมีสินค้าบันเทิงประเภทคอนเสิร์ต สารคดี การ์ตูน และโชว์ต่าง ๆ
เพื่อตอบสนองความต้องการของลูกค้าทุกเพศ และทุกวัย

-   กลยุทธ์การกำหนดราคา

บริษัทฯมีนโยบายในการกำหนดราคาสินค้าให้สามารถแข่งขันได้
และให้ผลตอบแทนที่เหมาะสมแก่บริษัทฯ

-   กลยุทธ์ในการโฆษณาและประชาสัมพันธ์

  สามารถแบ่งได้เป็น 2 ระดับคือ

- การโฆษณาและประชาสัมพันธ์บริษัทฯ มีการโฆษณาในรูปแบบการตกแต่งหน้าร้าน (Display),
การจัดวางสินค้า, Point of Purchase (POP)
ซึ่งการที่ป่องทรัพย์มีความได้เปรียบในด้านการมีสาขาและจุดขายจำนวนมากถือเป็นการโฆษณาและสร้างตราสินค้า
ให้ผู้บริโภคจดจำตราสินค้า “แมงป่อง” ของบริษัทฯ
นอกจากนี้บริษัทฯยังมีการโฆษณาและประชาสัมพันธ์ผ่านสื่อวิทยุ โทรทัศน์ และสิ่งพิมพ์
รวมถึงการจัดกิจกรรมต่าง ๆ อย่างต่อเนื่อง

- การโฆษณาและประชาสัมพันธ์สินค้าของบริษัทฯ
บริษัทฯได้จัดงบประมาณในการโฆษณาและประชาสัมพันธ์ภาพยนตร์แต่ละเรื่องของบริษัทฯ
ในรูปของการตกแต่งหน้าร้าน (Display)
การโฆษณาในหนังสือพิมพ์เพื่อประชาสัมพันธ์ผลิตภัณฑ์ใหม่ของบริษัทฯ

-   กลยุทธ์การปรับเปลี่ยนรูปแบบสินค้าในร้านให้ตรงกับความต้องการของลูกค้า

บริษัทฯมีการปรับเปลี่ยนรูปแบบสินค้าตามสมัยนิยมและเทคโนโลยีที่เปลี่ยนแปลงไป จากวีดีโอ มาเป็น
วีซีดี และเป็นดีวีดี ซึ่งเป็นสินค้าที่มีคุณภาพมากยิ่งขึ้น
นอกจากนั้นบริษัทฯจะมีการปรับเปลี่ยนสัดส่วนสินค้าเหล่านี้ตามความเหมาะสมกับสถานที่ตั้งของร้าน
โดยพิจารณาจากประสบการณ์และข้อมูลของผู้เข้ามาใช้บริการในแต่ละแห่งเป็นหลัก
เพื่อให้สามารถจัดวางสินค้าให้ตรงกับความต้องการของลูกค้าในแต่ละพื้นที่ให้มากที่สุด

2)  ลักษณะลูกค้าและกลุ่มลูกค้าเป้าหมาย

บริษัทฯแบ่งกลุ่มลูกค้าเป้าหมายออกเป็น 2 กลุ่มดังนี้

กลุ่มที่ 1 ผู้บริโภคโดยตรง (End User) คือบุคคลทั่วไปที่ซื้อสินค้าจาก Shop แมงป่อง และ
แกรนดี แฟรนไชส์ ร้านค้าสะดวกซื้อ และซุปเปอร์สโตร์ ที่มีสินค้าของป่องทรัพย์วางจำหน่าย
ลูกค้ากลุ่มนี้นิยมชมภาพยนตร์และฟังเพลงที่บ้านหรือนิยมซื้อผลงานภาพยนตร์และเพลงเพื่อเก็บสะสม
โดยรวมถึงสมาชิกของบริษัทฯจำนวนกว่า 600,000 ราย ที่มีความจงรักภักดีต่อตราสินค้าสินค้า
“แมงป่อง” (Brand Loyalty)
และมีความเชื่อมั่นในคุณภาพของสินค้าและบริการที่ได้รับจากร้านค้าและสินค้าของป่องทรัพย์

กลุ่มที่ 2 ผู้จัดจำหน่าย ตัวแทนจำหน่าย
ปัจจุบันบริษัทฯมีลูกค้าที่เป็นผู้จัดจำหน่ายและตัวแทนจำหน่ายจำนวนกว่า 80 ราย

3)  การจำหน่ายและช่องทางการจำหน่าย

ปัจจุบันบริษัทฯมีช่องทางการจำหน่าย 3 ช่องทางดังนี้

1.  สาขาและจุดขายป่องทรัพย์ (Outlets) ณ วันที่ 31 ธันวาคม 2549
    ป่องทรัพย์มีสาขาและจุดขายรวมกันทั้งสิ้นกว่า 251 แห่ง
    โดยสาขาและจุดขายเหล่านี้จะมีพนักงานขายป่องทรัพย์ (Product Consultants)
    เพื่อให้คำแนะนำและอำนวยความสะดวกแก่ลูกค้าในการซื้อสินค้าของป่องทรัพย์
    สาขาและจุดขายของป่องทรัพย์เน้นตั้งอยู่ในย่านชุมชน และศูนย์การค้าชั้นนำต่างๆ
    เพื่อเข้าถึงกลุ่มลูกค้าเป้าหมายได้อย่างทั่วถึง
    และอำนวยความสะดวกให้ลูกค้าในการซื้อสินค้าของป่องทรัพย์
    ซึ่งหากพิจารณาลักษณะและขนาดของ Shop แมงป่อง และ แกรนดี กว่า 251 แห่งดังกล่าว
    สามารถแบ่งตามทำเลที่ตั้งได้ดังนี้

  --------------------------------- ----------- ------------ --------------
                                    จำนวน (ร้าน)              

                                    กทม.        ต่างจังหวัด     รวม

  รูปแบบ                             167         84           251
  --------------------------------- ----------- ------------ --------------

ทั้งนี้ป่องทรัพย์
มีแผนที่จะขยายช่องทางการจำหน่ายทั้งในรูปแบบสาขาและจุดขายที่ใช้เงินลงทุนไม่สูงนัก
มุ่งเน้นการขายสินค้าเพื่อให้ผลตอบแทนคืนทุนเร็ว

2.  ผู้จัดจำหน่ายและตัวแทนจำหน่าย (Wholesale) เป็นการขายส่งสินค้า
    ให้กับผู้จัดจำหน่ายและตัวแทนต่าง ๆ ในกรุงเทพฯและต่างจังหวัด รวมถึงร้านค้าสะดวกซื้อ
    ซุปเปอร์สโตร์ต่าง ๆ เช่น ร้าน 7-11 Lotus Express
    ซึ่งผู้จัดจำหน่ายและตัวแทนจำหน่ายดังกล่าวจะกระจายสินค้าของป่องทรัพย์ไปยังร้านค้าต่าง ๆ
    ทั่วประเทศเพื่อจำหน่ายสินค้าของป่องทรัพย์ให้กับลูกค้าทั่วไป

รายได้และสัดส่วนการจัดจำหน่ายผ่านแต่ละช่องทาง หน่วย: ล้านบาท

  --------------------------------- ------ -------- ------- ------ ------- -------
  ช่องทางการจัดจำหน่าย                 2547            2548           2549    

                                    มูลค่า   %        มูลค่า    %      มูลค่า    %

  สาขาและจุดขาย                      872*   60%      799     49%    703     65%

  ผู้จัดจำหน่ายและตัวแทนจำหน่าย (ขายส่ง)   527    35%      788     49%    369     35%

  ผู้ผลิตเครื่องใช้ไฟฟ้าและตลาดคอมพิวเตอร์   41     3%       17      1%     -       -

  แฟรนไชส์                           8      1%       9       1%     -       -

  อื่น (ถ้ามี)                          10     1%       4       0%     -       -

  รวม                               1458   100.0%   1,617   100%   1,073   100%
  --------------------------------- ------ -------- ------- ------ ------- -------

4.  

5.  4) ภาวะอุตสาหกรรมและการแข่งขัน

6.  ก. อุตสาหกรรมจำหน่ายวีซีดีและดีวีดี

ตลาดจำหน่ายวีซีดีและดีวีดีมีการเติบโตอย่างเด่นชัดตั้งแต่ปี 2544 และเติบโตอย่างต่อเนื่อง
โดยมูลค่าตลาดโฮม เอ็นเตอร์เทนเมนท์ ในปี 2545 มีมูลค่าประมาณ 4,000-5,000 ล้านบาท[1]
ทั้งนี้ น.ส. จินตนา ตั้งจิตรธรรม แห่งฝ่ายวิจัยธุรกิจ สายงานบริหารความเสี่ยง บมจ. กรุงไทย
ได้คาดคะเนว่า ธุรกิจโฮมเอ็นเตอร์เทนเมนต์มีมูลค่าตลาดในปี 2549 ประมาณ 8,000 ล้านบาท
ซึ่งเพิ่มขึ้นจากปีก่อนหน้าร้อยละ 14.3 ซึ่งตัวเลขดังกล่าวยังไม่นับรวมสินค้าที่ละเมิดลิขสิทธิ์
ที่มีสัดส่วนอยู่ประมาณ 40% ของตลาดรวมทั้งหมด[2]
มูลค่าดังกล่าวประกอบด้วยตลาดวีซีดีสัดส่วนประมาณ 80%
และคาดว่าจะมีอัตราการขยายตัวต่อเนื่องในปี 2550 อันเป็นผลมาจาก

-   ราคาของสินค้ามีการปรับตัวลดลง
    จากการที่ผู้ประกอบการหันมาใช้กลยุทธ์ทางด้านราคาเพื่อแก้ปัญหาสินค้าละเมิดลิขสิทธิ์
    ประกอบกับจำนวนผู้ประกอบการธุรกิจนี้มีเพิ่มมากขึ้น
    ส่งผลให้เกิดการแข่งขันในด้านราคาเพื่อให้สามารถแข่งขันกับคู่แข่งได้ ซึ่งการที่ระดับราคาวีซีดี
    และดีวีดีลดลงมาดังกล่าวถือเป็นปัจจัยหลักในการกระตุ้นความต้องการของลูกค้า
    เพราะราคาสินค้าไม่แพง โดยราคาแผ่นวีซีดีมีตั้งแต่ราคา 19-29 บาทไปจนถึงราคาประมาณ
    100-130 กว่าบาท ทั้งนี้ขึ้นอยู่กับประเภทและคุณภาพของภาพยนตร์

-   เครื่องเล่นวีซีดี ดีวีดี และ โทรทัศน์มีราคาลดลง ตลาดเครื่องใช้ไฟฟ้าเครื่องเล่นวีซีดี ดีวีดี
    และโทรทัศน์ ในช่วง 2 ปีที่ผ่านมามีการแข่งขันเพิ่มสูงขึ้น ทั้งจากผู้ผลิตภายในประเทศ
    และต่างประเทศ อาทิ เช่น ญี่ปุ่น เกาหลี และจีน ส่งผลให้ราคาเครื่องเล่นวีซีดี ดีวีดี
    และโทรทัศน์ลดลงหากเทียบกับราคาในอดีตที่สินค้าดังกล่าวเริ่มเข้ามาในตลาด
    โดยเฉพาะเครื่องเล่นวีซีดี ปัจจุบันราคาอยู่ที่ประมาณ 1,000 บาท
    ขณะที่เครื่องเล่นดีวีดีราคาอยู่ที่ประมาณ 2,000-3,000 บาท
    ประกอบกับการแข่งขันของผู้จำหน่ายสินค้าที่ต้องการส่วนแบ่งในตลาดเพิ่มมากขึ้นด้วยการใช้กลยุทธ์ส่งเสริมการขาย
    เช่น การให้สินเชื่อดอกเบี้ยต่ำ การแจกของแถม เป็นต้น
    รวมถึงการเติบโตของการให้สินเชื่อบัตรเครดิตซึ่งถือเป็นปัจจัยส่งเสริมให้ผู้บริโภคมีกำลังซื้อเพิ่มมากขึ้น
    ส่งผลให้ตลาดเครื่องใช้ไฟฟ้าดังกล่าวมีการเติบโต

[]รูปภาพแสดงยอดขายสะสมของจำนวนเครื่องเล่นวีซีดีและดีวีดีตั้งแต่ปี 2543-2550
(ประมาณการณ์) และระดับราคาของเครื่องเล่นวีซีดีและดีวีดี

ยอดขายสะสมนับจากปี 2544 แหล่งที่มา: GFK Marketing Service Thailand
และบริษัทผู้ผลิตเครื่องใช้ไฟฟ้า

ถึงแม้ว่ายอดขายเครื่องเล่นวีซีดีจะมีอัตราการเติบโตลดลงนับตั้งแต่ในปี 2546
อันเป็นผลมาจากผู้บริโภคหันไปนิยมเครื่องเล่นดีวีดีแทนเพราะราคาแพงกว่าเครื่องเล่นวีซีดีเล็กน้อยแต่สามารถเล่นได้ทั้งแผ่นวีซีดีและดีวีดี
และให้ภาพที่คมชัดและเสียงที่สมจริงมากกว่าเครื่องเล่นวีซีดี คาดว่าในปี 2550
ปริมาณเครื่องเล่นวีซีดี และดีวีดีจะเพิ่มขึ้นจำนวน 2.2 ล้านเครื่อง
หรือคิดเป็นอัตราการเติบโตประมาณร้อยละ 20

-   โรงภาพยนตร์มีการปรับราคาตั๋วชมภาพยนตร์สูงขึ้น
    จากอดีตที่ราคาตั๋วชมภาพยนตร์ขั้นต่ำอยู่ที่ประมาณ 80-100 บาทต่อที่นั่ง
    ปัจจุบันราคาดังกล่าวมีการปรับตัวเพิ่มขึ้นเป็น 100-160
    บาทต่อที่นั่งทำให้มีผู้บริโภคบางส่วนหันมานิยมซื้อแผ่นภาพยนตร์เพื่อชมภายในบ้านแทน
    เพราะสามารถดูได้หลายคน และราคาแผ่นภาพยนตร์บางเรื่องราคาถูกกว่า
    นอกจากนี้การที่มีจำนวนภาพยนตร์เพิ่มมากขึ้น และการที่จำนวนโรงภาพยนตร์ยังมีจำกัด
    ทำให้การฉายภาพยนตร์แต่ละเรื่องมีระยะเวลาสั้นลง
    ส่งผลให้ผู้บริโภคบางกลุ่มที่มีเวลาจำกัดไม่สามารถชมภาพยนตร์ในโรงภาพยนตร์ได้
    และหันมาซื้อแผ่นภาพยนตร์แทน

-   จำนวนและความหลากหลายของภาพยนตร์
    เนื่องจากตลาดแผ่นวีซีดีและดีวีดีมีขนาดใหญ่มูลค่ากว่า 5,000-6,000
    ล้านบาทและมีแนวโน้มเติบโตสูงทำให้มีการผลิตภาพยนตร์เพิ่มขึ้นเพื่อจำหน่ายลิขสิทธิ์ให้กับผู้ผลิตและจำหน่ายแผ่นวีซีดีและดีวีดี
    ขณะเดียวกันผู้ประกอบธุรกิจแต่ละรายพยายามสร้างความแตกต่างของเนื้อหาภาพยนตร์แผ่นโดยจัดหาลิขสิทธิ์ภาพยนตร์ที่มีแนวเรื่องที่หลากหลายมากขึ้นทั้งภาพยนตร์ไทย
    และต่างประเทศ ซึ่งรวมถึง ภาพยนตร์ฮอลลีวู๊ด ฮ่องกง เกาหลี ญี่ปุ่น ไต้หวัน และยุโรป
    ถือเป็นการเพิ่มทางเลือกให้กับผู้บริโภคและตอบสนองความต้องการของลูกค้าได้เพิ่มมากขึ้น

-   ช่องทางการจัดจำหน่ายสินค้าที่มีความหลากหลายและเข้าถึงลูกค้าทุกระดับ
    การที่แผ่นวีซีดีและดีวีดีเริ่มกลายเป็นสินค้า Consumer product ราคาไม่แพง
    มีความหลากหลาย และหาซื้อง่ายทั้งจากร้านค้าหรือศูนย์เช่าของผู้ประกอบธุรกิจ ซุปเปอร์สโตร์
    Modern Trade อาทิ เช่น เทสโก้-โลตัส, ร้านสะดวกซื้ออย่าง 7-11
    ร้านค้าในสถานีบริการน้ำมัน รวมถึงร้านค้าทั่วไปในย่านชุมชนต่าง ๆ
    ทำให้ผู้บริโภคเกิดความสะดวกในการหาซื้อสินค้า เกิดการซื้อสินค้าเป็นประจำ
    และสนับสนุนให้ธุรกิจผลิตและจำหน่ายแผ่นวีซีดีและดีวีดีมีการเติบโต

  ภาวะการแข่งขัน ปัญหา และอุปสรรค

การที่ตลาดแผ่นวีซีดีและดีวีดีมีขนาดใหญ่และมีแนวโน้มการเติบโตอย่างต่อเนื่อง
เนื่องจากสินค้ามีราคาลดลง ผู้บริโภคหาซื้อง่าย
และเป็นสิ่งบันเทิงที่มีราคาถูกเมื่อเปรียบเทียบกับการชมในโรงภาพยนตร์
ทำให้เป็นสินค้าที่ได้รับความนิยมทั้งในเขตกรุงเทพฯและต่างจังหวัด
การเติบโตของธุรกิจดังกล่าวก่อให้เกิดการแข่งขันในธุรกิจผลิตและจำหน่ายแผ่นวีซีดีและดีวีดี
รวมถึงตลาดสินค้าละเมิดลิขสิทธิ์
อย่างไรก็ตามการที่ผู้ประกอบการจะดำรงความสามารถในการแข่งขันในธุรกิจนี้ได้ขึ้นกับปัจจัยดังต่อไปนี้

-   การมีลิขสิทธิ์ภาพยนตร์ ลิขสิทธิ์ถือเป็นวัตถุดิบสำคัญที่มีอยู่อย่างจำกัดในการผลิตแผ่นวีซีดีและดีวีดี
    ปัจจุบันผู้ประกอบการแต่ละรายได้ใช้วิธีการต่าง ๆ
    เพื่อให้ได้มาซึ่งลิขสิทธิ์ที่มีคุณภาพและเป็นที่นิยม ซึ่งรวมถึงการแข่งขันด้านราคา
    ความสามารถในการจำหน่ายสินค้าภายใต้ลิขสิทธิ์ให้ประสบความสำเร็จเพื่อสร้างอำนาจในการต่อรองราคาลิขสิทธิ์
    รวมถึงการดำรงความสัมพันธ์ทางการค้ากับผู้ขาย/ผู้ผลิตลิขสิทธิ์
    และการหันมาเป็นผู้ผลิตภาพยนตร์เพื่อถือครองลิขสิทธิ์เอง

-   ช่องทางการจัดจำหน่าย
    ซึ่งเป็นปัจจัยสำคัญในการกระจายสินค้าเพื่อตอบสนองความต้องการของลูกค้าได้อย่างทั่วถึงและทันเวลา
    โดยเฉพาะผู้ประกอบการที่มีช่องทางการจัดจำหน่ายของตนเอง
    หรือมีความสัมพันธ์ที่ดีกับผู้จัดจำหน่าย ตัวแทนจัดจำหน่าย และร้านค้าหรือธุรกิจที่เป็นคู่ค้า
    การที่ผู้ประกอบการมีช่องทางการจัดจำหน่ายที่สามารถสร้างยอดขายได้อย่างมีประสิทธิภาพและประสิทธิผล
    ถือเป็นปัจจัยสำคัญอีกประการหนึ่งในการประกอบธุรกิจจัดจำหน่ายแผ่นวีซีดีและดีวีดีที่อยู่ในภาวะการแข่งขันสูง

-   การปราบปรามสินค้าละเมิดลิขสิทธิ์
    ตลาดสินค้าละเมิดลิขสิทธิ์ถือเป็นคู่แข่งที่สำคัญอย่างหนึ่งของผู้ประกอบการในธุรกิจนี้
    อย่างไรก็ตามการที่ภาครัฐและภาคเอกชนให้ความสำคัญในการปราบปรามสินค้าละเมิดลิขสิทธิ์
    อาทิ เช่น การตรวจจับโรงงานผลิตและผู้จำหน่ายสินค้าละเมิดลิขสิทธิ์
    การลดราคาสินค้าของผู้ประกอบการที่มีลิขสิทธิ์ถูกต้องเพื่อให้ราคาสินค้าไม่มีความแตกต่าง
    การส่งเสริมของภาครัฐและเอกชนในการต่อต้านสินค้าละเมิดลิขสิทธิ์ เป็นต้น

-   คุณภาพของสินค้าและบริการ คุณภาพของสินค้าทั้งในส่วนของลิขสิทธิ์และแผ่นวีซีดีและดีวีดี
    มีส่วนสำคัญที่กำหนดความสำเร็จในการจำหน่ายแผ่นภาพยนตร์นั้น ๆ
    การมีลิขสิทธิ์ภาพยนตร์ที่มีคุณภาพทั้งในเนื้อหา ภาพ และเสียง
    ประกอบกับการผลิตแผ่นวีซีดีและดีวีดีที่มีคุณภาพมีภาพและเสียงที่คมชัด
    นอกจากจะสร้างยอดขายให้กับสินค้านั้น ๆ
    แล้วยังเป็นการสร้างความจงรักภักดีในตราสินค้าของผู้ประกอบการด้วย

สำหรับป่องทรัพย์ในฐานะผู้นำในธุรกิจจำหน่ายแผ่นวีซีดีและดีวีดีที่มีประสบการณ์ในธุรกิจโฮมเอ็นเตอร์เทนเมนท์กว่า
25 ปี มีการจัดหาลิขสิทธิ์ภาพยนตร์ทั้งไทยและต่างประเทศอย่างต่อเนื่อง
เพื่อนำมาผลิตเป็นผลิตภัณฑ์ภาพยนตร์ในรูปแบบวีซีดี ดีวีดี และจัดจำหน่ายใน Shop แมงป่อง และ
แกรนดี ซึ่งเป็นที่รู้จักและยอมรับของคนทั่วไปมาตลอด
ซึ่งบริษัทฯมีนโยบายในการดำรงความสามารถในการแข่งขันดังนี้

1) การมีลิขสิทธิ์ที่มีคุณภาพและมีความหลากหลาย
ปัจจุบันป่องทรัพย์มีลิขสิทธิ์ภาพยนตร์จากค่ายผู้ผลิตภาพยนตร์ชั้นนำ การมีประสบการณ์ในธุรกิจ
การมีทีมงานในการจัดหาลิขสิทธิ์
การใช้กลยุทธ์ทางการตลาดและส่งเสริมการขายอย่างมีประสิทธิภาพ
ทำให้ป่องทรัพย์สามารถจัดหาและจัดการลิขสิทธิ์ที่มีอยู่ให้สามารถสร้างรายได้อย่างต่อเนื่อง

2) การมีช่องทางการจัดจำหน่าย ปัจจุบันป่องทรัพย์มีสาขาและจุดขายจำนวนทั้งสิ้นกว่า 251 แห่ง
กระจายอยู่ตามศูนย์การค้า Modern Trade และชุมชนที่สำคัญทั้งในกรุงเทพฯ และต่างจังหวัด
ประกอบกับการจำหน่ายสินค้าผ่านตัวแทนจำหน่ายซึ่งจะจำหน่ายสินค้าของป่องทรัพย์ไปยังพื้นที่ต่าง ๆ
ทั่วประเทศ การจำหน่ายผ่านร้าน 7-11 ที่มีกว่า 3,000 สาขา และร้านค้าในย่านชุมชนทั่วไป
จะทำให้ป่องทรัพย์สามารถจำหน่ายสินค้าแก่ผู้บริโภคได้อย่างทั่วถึง

3) การผลิตสินค้าที่มีคุณภาพ การมีลิขสิทธิ์ที่ตรงตามความต้องการของตลาด
ประกอบกับการใช้เทคโนโลยีในการผลิตสินค้าที่มีภาพและเสียงที่คมชัด
ทำให้ผู้บริโภคสามารถไว้วางใจในสินค้าที่ผลิตโดยป่องทรัพย์ว่ามีคุณภาพทั้งเนื้อหาและตัวสินค้า
ก่อให้เกิดความจงรักภักดีในตราสินค้าป่องทรัพย์ และนำมาซึ่งความมั่นคงของรายได้แก่บริษัทฯ

ข. อุตสาหกรรมจำหน่ายเพลง

ถึงแม้ธุรกิจเพลงจะเผชิญกับภาวะซบเซาในช่วงวิกฤตเศรษฐกิจ
แต่การเติบโตของเศรษฐกิจในประเทศในปี 2546-2550
ส่งผลให้ธุรกิจเพลงมีการเติบโตอย่างเห็นได้ชัด โดยในปี 2546
มูลค่าของตลาดธุรกิจเพลงอยู่ที่ประมาณ 5,500 ล้านบาทหรือเติบโตประมาณ 15% เมื่อเทียบกับปี
2545 ที่มีมูลค่าของตลาดเท่ากับ 4,800 ล้านบาท คาดว่ามูลค่าของตลาดธุรกิจเพลงอยู่ที่ประมาณ
7,800 ล้านบาทในปี 2550 ซึ่งจะโตจากปี 2549 ประมาณ 10% หน่วย: ล้านบาท

ที่มา: น.ส. จินตนา ตั้งจิตรธรรม ฝ่ายวิจัยธุรกิจ สายงานบริหารความเสี่ยง
บมจ.ธนาคารกรุงไทย

นอกจากกำลังซื้อของผู้บริโภคที่เพิ่มขึ้นตามการเติบโตของเศรษฐกิจในประเทศแล้ว
ปัจจัยที่ทำให้ธุรกิจเพลงมีการเติบโตได้แก่

-   ราคาสินค้าเพลงลดลง โดยเฉพาะสินค้าประเภทซีดี
    เนื่องจากผู้ประกอบการได้หันมาใช้การลดราคาเพื่อป้องกันสินค้าละเมิดลิขสิทธิ์
    ส่งผลให้ผู้บริโภคหันมาซื้อสินค้าที่มีลิขสิทธิ์ถูกต้องมากยิ่งขึ้น

-   ความสามารถในการจัดซื้ออุปกรณ์เครื่องใช้ไฟฟ้าได้ง่ายขึ้น
    เนื่องจากราคาของเครื่องใช้ไฟฟ้ามีแนวโน้มที่ลดลงจากการแข่งขันของผู้ประกอบการในธุรกิจดังกล่าวทั้งภายในประเทศและจากต่างประเทศ
    รวมถึงนโยบายการให้สินเชื่อเช่าซื้อแก่ผู้บริโภคประเภทบุคคลเพิ่มมากขึ้นทั้งจากร้านค้าจำหน่าย
    ซุปเปอร์สโตร์ และห้างสรรพสินค้า รวมถึงผู้ให้สินเชื่อผ่านบัตรเครดิต

-   สินค้ามีคุณภาพและความหลากหลายเพิ่มมากขึ้น
    ปัจจุบันอุตสาหกรรมเพลงมีการพัฒนารูปแบบการนำเสนอเพลงเพิ่มมากขึ้นทั้งแนวที่เป็นทีนิยมอย่าง
    เพลงแนวป๊อป, ป๊อปร็อก, ป๊อปแดนซ์ และเพลงแนวใหม่ ๆ อาทิ อัลเทอร์เนทีฟ ฮิปฮอป
    หรือแม้แต่เพลงแนวอินดี้ รวมถึงการสรรหาและการพัฒนาคุณภาพศิลปินนักร้องอย่างสม่ำเสมอ
    และการพัฒนาผลิตภัณฑ์ให้มีความโดดเด่นและมีคุณภาพด้วยเทคโนโลยีการผลิตที่ทันสมัย
    ทำให้ผู้บริโภคมีทางเลือกในการซื้อสินค้าเพิ่มมากขึ้น
    และมีความจงรักภักดีในตัวสินค้าหรือศิลปินนั้น ๆ

-   การโฆษณาและประชาสัมพันธ์ของธุรกิจเพลง ทั้งในรูปแบบการทำมิวสิควีดีโอ
    การเผยแพร่เพลงผ่านทางวิทยุและรายการโทรทัศน์ การโฆษณาประชาสัมพันธ์เพลง
    การโปรโมทนักร้องด้วยการร่วมกิจกรรมต่าง ๆ
    และการร่วมกับพันธมิตรทางการค้าในการใช้เพลงในการโปรโมทสินค้า รวมถึงบริการอื่น ๆ
    อาทิ เช่น การดาวน์โหลดริงโทน เป็นต้น
    ทำให้ผู้บริโภคมีความรู้จักและคุ้นเคยกับนักร้องและผลงานที่นำเสนอ
    และกระตุ้นความต้องการของผู้บริโภคในสินค้านั้น ๆ

-   สินค้าสามารถหาซื้อได้ง่าย
    เนื่องจากผู้ประกอบการแต่ละรายมีการจัดวางสินค้าของตนเพื่อตอบสนองความต้องการของลูกค้าได้อย่างทั่วถึง
    เช่น การวางสินค้าใน Modern Trade (โลตัส บิ๊กซี) ซุปเปอร์สโตร์ ร้านสะดวกซื้อ อย่าง
    7-11 การซื้อผ่านเว็บไซต์ ด้วยระบบออนไลน์เป็นต้น

-   ภาครัฐเพิ่มความเข้มงวดกับการจัดเก็บค่าลิขสิทธิ์คาราโอเกะและการปราบปรามเทปและซีดีที่ละเมิดลิขสิทธิ์

ภาวะการแข่งขัน

ปัจจุบันผู้ประกอบการที่สำคัญในตลาดเพลงไทย ได้แก่ บริษัท จี เอ็ม เอ็ม แกรมมี่ จำกัด (มหาชน)
และบริษัท อาร์ เอส โปรโมชั่น จำกัด (มหาชน)
ขณะที่ตลาดเพลงสากลมีผู้ประกอบการที่มีบทบาทสำคัญ 5 รายได้แก่ Universal, Warner
Music, Sony-BMG และ EMI
อย่างไรก็ตามการที่สินค้าหรือเพลงมีการพัฒนาทำให้มีผู้ประกอบการรายใหม่ ๆ
เข้ามามีบทบาทในอุตสาหกรรมนี้ อาทิ เบอร์เกอรี่ มิวสิค บีอีซีเทโร และป่องทรัพย์

สำหรับป่องทรัพย์ในฐานะผู้มีประสบการณ์ในการจำหน่ายสินค้าเพื่อความบันเทิงมากว่า 25 ปี
โดยเฉพาะสินค้าประเภทเพลงซึ่งถือเป็นสินค้าชนิดแรกที่ป่องทรัพย์จัดจำหน่าย
รวมถึงการดำเนินนโยบายจำหน่ายสินค้าเพลงอย่างต่อเนื่องเพื่อตอบสนองความต้องการลูกค้าป่องทรัพย์ผ่านช่องทางการจัดจำหน่ายที่ปัจจุบันมีอยู่กว่า
251 แห่ง และการจัดจำหน่ายผ่านตัวแทนจำหน่าย และร้านค้าทั่วไป
ประกอบกับการขยายธุรกิจผลิตเพลงของกลุ่มป่องทรัพย์
เพื่อผลิตลิขสิทธิ์เพลงไทยให้แก่ป่องทรัพย์จัดจำหน่าย เป็นการเพิ่มผลิตภัณฑ์ใหม่ ๆ
ให้กับสินค้าป่องทรัพย์จากอดีตที่มีเพลงสากลรวมฮิตภายใต้โลโก้ MAXX Music เพียงอย่างเดียว
มาเป็นเพลงสากลและเพลงไทย นับเป็นการเพิ่มความหลากหลายในตัวผลิตภัณฑ์แก่ลูกค้าป่องทรัพย์
อันจะก่อให้เกิดความจงรักภักดีในสินค้าป่องทรัพย์
และนำมาซึ่งการเติบโตของรายได้จากจำหน่ายอัลบั้มเพลงอย่างต่อเนื่อง

3.1.4 งานที่ยังไม่ส่งมอบ

-   ไม่มี

3.2 ธุรกิจให้เช่าสินค้าและลิขสิทธิ์เพื่อความบันเทิง

3.2.1 ลักษณะผลิตภัณฑ์หรือบริการ

ผลิตภัณฑ์และบริการเพื่อให้เช่าจะเป็นประเภทภาพยนตร์ทั้งไทยและต่างประเทศ สารคดี การ์ตูน
และความบันเทิงอื่น ๆ ในรูปแบบ วีซีดี ดีวีดีที่มีลิขสิทธิ์ถูกต้อง ซึ่งสามารถแบ่งได้เป็น 2 ประเภทคือ

-   สินค้าลิขสิทธิ์ป่องทรัพย์ ป่องทรัพย์สามารถให้เช่ากับลูกค้าเพื่อชมภายในบ้านผ่าน Shop
    แมงป่อง และ แกรนดี
    และ/หรือขายสินค้าพร้อมลิขสิทธิ์ให้เช่าแก่คู่ค้าซึ่งทำหน้าที่ในการเป็นตัวแทนศูนย์เช่าสินค้าลิขสิทธิ์ป่องทรัพย์เพื่อจำหน่ายสินค้าให้เช่าแก่ร้านค้าทั่วไป

-   สินค้าลิขสิทธิ์ภายใต้ตราสินค้าคู่ค้ารายอื่นๆ ป่องทรัพย์จะให้เช่ากับลูกค้าเพื่อชมภายในบ้าน

ทั้งนี้ในปี 2548 กลุ่มป่องทรัพย์มีรายได้จากการให้บริการเช่าสินค้าจำนวน 40.43 ล้านบาท
และรายได้จากการขายลิขสิทธิ์จำนวน 54.06 ล้านบาท หรือคิดเป็นสัดส่วนร้อยละ 5.35
ของรายได้รวมกลุ่มป่องทรัพย์ สำหรับในช่วงปี 2549
กลุ่มป่องทรัพย์มีรายได้จากการให้บริการเช่าสินค้าจำนวน 28.23 ล้านบาท
และรายได้จากการขายลิขสิทธิ์จำนวน 5.34 ล้านบาท หรือคิดเป็นสัดส่วนร้อยละ 3.00
ของรายได้รวมกลุ่มป่องทรัพย์

3.2.2 การจัดหาสินค้าและบริการ

บริษัทฯผลิตสินค้าภายใต้ลิขสิทธิ์ป่องทรัพย์ส่วนหนึ่งจากการจัดจำหน่ายเพื่อนำมาประกอบธุรกิจให้เช่า
สำหรับสินค้าภายใต้ตราสินค้าอื่น บริษัทฯจัดซื้อจากคู่ค้าที่จำหน่ายสินค้าดังกล่าวโดยตรง

3.2.3 การตลาดและภาวะการแข่งขัน

1) การตลาด

1.  กลยุทธ์การตลาด

บริษัทฯยังมีธุรกิจให้เช่าสินค้าซึ่งอยู่รวมกับร้านขายสินค้าของป่องทรัพย์โดยเน้นคุณภาพของสินค้าและนโยบายการตั้งราคาให้สามารถแข่งขันกับผู้ประกอบการให้เช่ารายอื่นๆได้

ข. ลักษณะลูกค้าและกลุ่มเป้าหมาย

กลุ่มลูกค้าเป้าหมายหลักของบริษัทฯเป็นกลุ่มบุคคลที่นิยมชมภาพยนตร์ที่บ้าน
และนิยมสะสมผลงานภาพยนตร์

ค. การจำหน่ายและช่องทางการจำหน่าย

ปัจจุบันธุรกิจให้เช่าสินค้าเพื่อความบันเทิงใช้ช่องทางการจำหน่ายร่วมกับธุรกิจค้าปลีกโดยใช้สาขาของป่องทรัพย์บางสาขาที่มีขนาดพื้นที่ใหญ่
ซึ่งสามารถแบ่งช่องทางการจำหน่ายเป็น 2 ช่องทางคือ

-   Shop แมงป่อง และ แกรนดี ซึ่งมีจำนวนทั้งสิ้น 20 สาขา

-   ร้าน Franchise ของแมงป่อง ซึ่งมีจำนวนทั้งสิ้น 3 สาขา

2) อุตสาหกรรมและภาวะการแข่งขัน

ปัจจุบันการแข่งขันในธุรกิจให้เช่าอยู่ในระดับสูง
ทำให้ผู้ประกอบการมุ่งเน้นใช้กลยุทธ์ทางการตลาดและส่งเสริมการขาย
การหาพันธมิตรทางธุรกิจเพื่อวางจำหน่ายสินค้าให้เช่าตอบสนองความต้องการของลูกค้าในพื้นที่ต่าง
ๆ (Niche market) การเพิ่มสินค้าอื่น ๆ
เข้ามาวางจำหน่ายในร้านหรือศูนย์เช่าเพื่อเพิ่มรายได้ให้กับศูนย์เช่านั้น ๆ
การใช้ระบบเทคโนโลยีที่ทันสมัยในการบริหารสินค้าเพื่อให้มีสินค้าตอบสนองความต้องการของลูกค้าและไม่เกิดปัญหาการมีปริมาณสินค้ามากเกินไป
และการปรับเปลี่ยนสินค้าในรูปแบบสื่อวีซีดี ดีวีดีให้เป็นไปตามความนิยมของลูกค้ามากขึ้น

สำหรับผู้ประกอบการที่มีบทบาทสำคัญในธุรกิจสามารถแบ่งออกได้เป็น 2 ประเภท คือ

(1) ศูนย์เช่าประเภทสาขา (Chain Store) อาทิ แมงป่อง ซึทาญ่า, Movie Corner
    และวีดีโออีซี่ เป็นต้น

(2) ศูนย์เช่าประเภทไม่มีสาขา ซึ่งกระจายอยู่ตามชุมชนต่าง ๆ ทั่วประเทศ

3.2.4 งานที่ยังไม่ส่งมอบ

-ไม่มี-

3.3 ธุรกิจผลิตภาพยนตร์

3.3.1 ลักษณะผลิตภัณฑ์หรือบริการ

ภาพยนตร์ ในปี 2549 บริษัทฯมีนโยบายเน้นการปรับปรุงสาขาและจุดขาย
เปิดดำเนินการและส่งเสริมช่องทางการจำหน่ายใหม่ของบริษัทฯคือ Walk-In Warehouse และ
Mega Store ดังนั้นบริษัทฯจึงไม่มีแผนในการผลิตภาพยนตร์ออกจำหน่าย

3.3.2 งานที่ยังไม่ได้ส่งมอบ

-ไม่มี-

3.3 ธุรกิจผลิตภาพยนตร์

3.3.1 ลักษณะผลิตภัณฑ์หรือบริการ

ภาพยนตร์ ในปี 2549 บริษัทฯมีนโยบายเน้นการปรับปรุงสาขาและจุดขาย
เปิดดำเนินการและส่งเสริมช่องทางการจำหน่ายใหม่ของบริษัทฯคือ Walk-In Warehouse และ
Mega Store ดังนั้นบริษัทฯจึงไม่มีแผนในการผลิตภาพยนตร์ออกจำหน่าย

3.3.2 งานที่ยังไม่ได้ส่งมอบ

-ไม่มี-

3.4 ธุรกิจผลิตเพลง

3.4.1 ลักษณะผลิตภัณฑ์

โครงสร้างธุรกิจเพลงของกลุ่มป่องทรัพย์ที่มีการแบ่งแยกการบริหารที่ชัดเจนในการผลิตเพลงไทยในรูปแบบเพลงลูกทุ่ง
สำหรับผลงานเพลงของป่องทรัพย์มีดังนี้

  ---------- ------------------------------- ----------------------------
  ลำดับ       ศิลปิน                            อัลบั้ม

  1          น่านฟ้า กาฬสินธ์                    ฝากหัวใจไปกับนก

  2          ศรีไพร สารีวงษ์ ชุด 3               นอนกอดตัวเอง

  3          น้องมายต์ ชุด 2                    ก๋งสอนหลาน

  4          รวมเพลงลูกทุ่ง                     ฮิตถูกใจ ชุด 1/2

  5          โจนัส-คริสตี้                       หนุ่มตำลาวสาวตำไทย

  6          ฝนจ๋า พาภิรมย์                     โทรให้ตายก็ไม่ร๊าบ
  ---------- ------------------------------- ----------------------------

ทั้งนี้รายได้จากธุรกิจเพลงของค่ายในสังกัดป่องทรัพย์ในปี 2549
ได้แสดงรวมรายได้จากการจำหน่ายสินค้าโฮมเอ็นเตอร์เทนเมนท์ประมาณ 9.7 ล้านบาท
หรือคิดเป็นร้อยละ 0.01 ของรายได้รวม

3.4.2 การจัดหาผลิตภัณฑ์หรือบริการ

-   การสรรหาและพัฒนาศิลปิน กลุ่มป่องทรัพย์มีนโยบายในการสรรหานักร้องที่มีคุณภาพ
    จากตัวแทนอิสระและจากการที่ ศิลปินดังกล่าวเข้ามาสมัครที่บริษัทฯ
    ซึ่งเมื่อโปรดิวเซอร์คัดเลือกศิลปินแล้ว จะมีการวาง Concept
    ให้กับศิลปินแต่ละคนโดยคำนึงถึงความเป็นตัวตนของศิลปินและหลักการตลาดประกอบกัน
    จากนั้นกลุ่มป่องทรัพย์จะมีการพัฒนาศิลปินดังกล่าวทั้งในเรื่องทักษะการร้องเพลง และการแสดง
    เพื่อเตรียมพร้อมศิลปินในการออกอัลบั้มต่อไป

-   เนื้อร้องและทำนองเพลง กลุ่มป่องทรัพย์
    มีบุคลากรที่มีทักษะและประสบการณ์ในการแต่งเนื้อร้องและทำนองเพลงในแต่ละด้านเพื่อให้มีความหลากหลายในแนวดนตรี
    อย่างไรก็ตามกลุ่มป่องทรัพย์ยังเปิดช่องทางในการสรรหาเนื้อร้องและทำนองเพลงจากผู้ที่สนใจที่จะร่วมงานกับป่องทรัพย์
    โดยการส่งตัวอย่างเทปทำนองเพลงมาให้พิจารณา

-   การผลิตซีดีและวีซีดี เมื่อได้ศิลปิน เนื้อร้องและทำนองแล้ว
    ขั้นตอนต่อมาคือการเข้าห้องอัดเสียงบันทึกเข้าแผ่น และถ่ายทำมิวสิควิดีโอ- คาราโอเกะ
    ตัดต่อเป็นแผ่นแม่แบบ แล้วนำแผ่นแม่แบบเหล่านั้นส่งไปยังโรงงานผลิต
    ซึ่งเป็นคู่ค้ากับกลุ่มป่องทรัพย์ ทำการผลิตแผ่นซีดีและวีซีดี

3.4.3 การตลาดและภาวะการแข่งขัน

1)  การตลาด

-   มุ่งเน้นผลงานที่มีคุณภาพ ตั้งแต่การคัดสรรและพัฒนาศิลปิน
    การแต่งเนื้อร้องและทำนองให้ตรงกับรสนิยมและสมัยนิยมของกลุ่มลูกค้าเป้าหมายจนกระทั่งการควบคุมการผลิต

-   การใช้ช่องทางจัดจำหน่ายของป่องทรัพย์ เนื่องจากป่องทรัพย์มีสาขาและจุดขายกว่า 251 แห่ง
    ประกอบกับการมีคู่ค้าที่ดำเนินธุรกิจร่วมกันมานาน ทั้งที่เป็นผู้จัดจำหน่ายค้าปลีกและค้าส่ง
    ในเขตกรุงเทพฯและต่างจังหวัด
    ซึ่งถือเป็นจุดแข็งของกลุ่มป่องทรัพย์ในการจำหน่ายสินค้าของป่องทรัพย์ได้อย่างทั่วถึง

-   การโฆษณาและประชาสัมพันธ์
    กลุ่มป่องทรัพย์มีนโยบายในการโฆษณาและประชาสัมพันธ์สินค้าเพลงอย่างต่อเนื่องตั้งแต่ก่อนที่สินค้าจะเริ่มจัดจำหน่าย
    ทั้งในสื่อวิทยุ โทรทัศน์ และสิ่งพิมพ์ รวมทั้งการให้ศิลปินของกลุ่มป่องทรัพย์มีการแสดงหรือเป็น
    Presenter ให้กับผู้สนับสนุน (Sponsor) การแสดงภาพยนตร์และการไปทัวร์คอนเสิร์ต

2)  กลุ่มลูกค้าและช่องทางการจำหน่าย

ป่องทรัพย์ผลิตและจำหน่ายสินค้าเพลงให้ลูกค้าผ่านช่องทางการจำหน่ายของป่องทรัพย์ ดังข้อ 3.1.3
(3)

3)  ภาวะการแข่งขัน

  รายละเอียดเช่นเดียวกับหัวข้อ 3.1.3 ข้อ 4 (ข)

3.4.4 งานที่ยังไม่ได้ส่งมอบ

-ไม่มี-

[1] “ธุรกิจโฮมเอ็นเตอร์เทนเมนท์ขยับอีกรอบ หลายค่ายโดดลุยดีวีดีเต็มสูบ ปี 2546” ,
กรุงเทพธุรกิจ 12 พฤศจิกายน 2545

[2] 2 ข้อมูลจากบริษัทฯ